| Pran |
| --- |
|  |
| Pranas 1954 metais |
|  |
| Tikras vardas | Pran Krishan Sikand |
|  |
| Gimė | 1920 m. vasario 12 d. Delis, Britų Indija (dabartinė Indija) |
| Mirė | 2013 m. liepos 12 d. (93 metai)Mumbajus, Maharaštra, Indija |
|  |
| Šalis |  Indija |
|  |  |
|  |  |
|  |  |
| Sutuoktinis | Šukla Sikand (1945-2013) |
| Vaikai | trys, tarp jų – Sunil Sikand |
|  |
| Aktyvumo metai | 1940–2007 |
|  |  |
| Žymesni vaidmenys |
| įvairūs blogiečiai Bolivudo filmuose |
| Apdovanojimai |
| trys Bolivudo „Filmfare" apdovanojimai už geriausią nepagrindinio personažo aktorių |

**Pranas Krišanas Sikandas** (hind. प्राण कृष्ण सिकन्द, IAST: *Prāṇ Kr̥ṣṇ Sikand*, angl. *Pran Krishan Sikand*; 1920 m. vasario 12 d. – 2013 m. liepos 12 d.), dažniausiai vadintas tiesiog vardu **Pranu** (*Prāṇ*), buvo Indijos aktorius, garsėjęs savo įkūnytais blogiukų personažais Bolivude (ypač XX amžiaus šeštaisiais ir septintaisiais dešimtmečiais) ir laikomas vienu sėkmingiausių ir gerbiamiausių kino veteranų Indijos kino istorijoje. Laikotarpiu nuo 1940 m iki 1947 m. jis įkūnydavo teigiamus herojus, 1942–1991 m. – blogiečius, o 1967–2007 m. yra vaidinęs šalutinius personažus. Yra teigiama, kad dėl įtikinamai vaidinamų blogiečių personažų, indai XX a. šeštajame ir septintajame dešimtmečiuose gimusioms atžaloms vengė duoti Prano vardą (tuo metu žiniasklaida jį jau vadino vien vardu).

Per savo ilgą ir itin produktyvią karjerą Pranas pasirodė 362 filmuose. Žymiausi filmai, kuriuose vaidino – „Khandaan" (1942 m.), „Pilpili Saheb" (1954 m.), „Halaku" (1956), „Madhumati" (1958 m.), „Jis Desh Mein Ganga Behti Hai" (1960 m.), „Upkar" (1967 m.), „Shaheed" (1965 m.), „Purab Aur Paschim" (1970 m.), „Ram Aur Shyam" (1967 m.), „Aansoo Ban Gaye Phool" (1969 m.), „Johny Mera Naam" (1970 m.), „Victoria No. 203" (1972 m.), „Be-Imaan" (1972 m.), „Zanjeer" (1973 m.), „Don" (1978 m.), „Amar Akbar Anthony" (1977 m.) ir „Duniya" (1984 m.). Pelnė daugybę apdovanojimų, tarp kurių – prestižiniai Bolivudo apdovanojimai už geriausią nepagrindinio veikėjo aktorystę 1967, 1969 ir 1972 metais. 1997 m. apdovanotas Bolivudo gyvenimo pasiekimų apdovanojimu. 2000 m. Indijoje pelnė „tūkstantmečio blogiečio" apdovanojimą. Indijos vyriausybė Praną kartu su Padma Bhušanu už indėlį į menus pagerbė 2001 metais, o 2013 metais skyrė Dadasaheb Falke apdovanojimą, aukščiausią valstybinį apdovanojimą kino artistams. 2010 m. „CNN" aktorių įtraukė į geriausių visų laikų Azijos aktorių 25-uką.

Biografija
----------

Gimė pasiturinčių pandžabų šeimoje. Aktoriaus karjerą pradėjo 1940 m. atsitiktinai gavęs pasiūlymą suvaidinti nepirmaplanį vaidmenį. Iki tol jaunasis Pranas galvojo apie profesionalaus fotografo karjerą. Pasisekus debiute Pranas sulaukė pasiūlymų vaidinti poroje filmų 1941 m. o 1942 metais suvaidino reikšmingesnį personažą hindiškame filme „Khandaan". Tačiau labiausiai Praną išpopuliarino 1949 m. išleisti filmai „Ziddi" ir „Bari Behan", kuriuose Pranas vaidino blogiečius. Nuo to laiko Pranas sulaukdavo daug kvietimų vaidinti blogiukus Bolivudo filmuose.

Pranas mirė Mumbajaus Lylavačio ligoninėje 2013 m. liepos 12 d. sulaukęs 93-ųjų metų.

Šaltiniai
---------

1. ↑  Gulzar, Govind Nihalani, Saibal Chatterjee (2003). *Encyclopaedia of Hindi Cinema*. Encyclopædia Britannica (India) Pvt. Ltd. p. 605. ISBN 8179910660. Nuoroda tikrinta 2013 m. balandžio 15 d. `{{cite book}}`: Patikrinkite date reikšmes: `|access-date=` (pagalba)CS1 priežiūra: multiple names: authors list (link)
2. ↑  Kumar, Anuj (2012 m. lapkričio 15 d). „Talking talkies". *The Hindu*. Nuoroda tikrinta 2013 m. balandžio 12 d. `{{cite news}}`: Patikrinkite date reikšmes: `|access-date=` ir `|date=` (pagalba)
3. ↑  „Pran, Bollywood's black gold". NDTV. Suarchyvuotas originalas 2013 m. vasario 17 d. Nuoroda tikrinta 2013 m. balandžio 13 d. `{{cite web}}`: Patikrinkite date reikšmes: `|access-date=` ir `|archive-date=` (pagalba)
4. ↑  „Padma Awards" (PDF). Indijos vyriausybės Vidaus reikalų ministerija. 2015. Suarchyvuotas originalas (PDF) 2017-10-19. Nuoroda tikrinta 2015 m. liepos 21 d. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|access-date=` (pagalba)
5. ↑  „Big B in CNN's top 25 Asian actors list". *Hindustan Times*. Niujorkas. 2010 m. kovo 5 d. Suarchyvuotas originalas 2011 m. lapkričio 1 d. Nuoroda tikrinta 2013 m. balandžio 15 d. `{{cite web}}`: Patikrinkite date reikšmes: `|access-date=`, `|date=` ir `|archive-date=` (pagalba)
6. ↑  „Asia's Best Actors". *The Indian Express*. Suarchyvuotas originalas 2013 m. sausio 26 d. Nuoroda tikrinta 2013 m. balandžio 13 d. `{{cite web}}`: Patikrinkite date reikšmes: `|access-date=` ir `|archive-date=` (pagalba)
7. ↑  „Legendary actor Pran dies at 93". NDTV. Nuoroda tikrinta 2022 m. kovo 29 d. `{{cite web}}`: Patikrinkite date reikšmes: `|access-date=` (pagalba)